ปลูกว่านหางจระเข้ ใช้วุ้นว่านหางจระเข้
ซื้อว่านหางจระเข้ต้นเล็กๆ จากร้านขายต้นไม้ และย้ายไปปลูกในกระถางที่ใหญ่ขึ้น หากคุณดูแลอย่างเหมาะสม ว่านหางจระเข้ก็จะเจริญเติบโตและมีเนื้อจำนวนมากสำหรับใช้เป็นยารักษา เลือกกระถางที่กว้างสำหรับปลูกต้นว่านหางจระเข้ เนื่องจากว่าหางจระเข้มักมีกิ่งก้านหรือหน่ออ่อนออกมากมาย สิ่งที่ควรคำนึงถึงมากที่สุดในการเลือกดินสำหรับปลูกต้นว่านหางจระเข้คือ ดินควรมีความอุดมสมบูรณ์พอสมควรและระบายน้ำได้เร็ว เพราะต้นว่านหางจระเข้จะกักเก็บน้ำไว้ในปริมาณมาก จึงอาจเหี่ยวเฉาได้หากดินระบายน้ำได้ไม่ดี ใช้ดินผสมตามท้องตลาดที่มีคุณภาพดีหรือดินผสมที่เหมาะกับต้นกระบองเพชรและพืชอวบน้ำ เนื่องจากดินเหล่านี้จะระบายน้ำได้ดี เมื่อต้องการปลูกว่านหางจระเข้ภายในอาคาร ให้วางไว้บริเวณหน้าต่างที่มีแสงแดดส่องถึง หากคุณอาศัยอยู่ในพื้นที่ที่มีภูมิอากาศแบบอบอุ่น ให้วางว่านหางจระเข้ได้รับแสงแดดโดยตรงอย่างเพียงพอ แต่หากพื้นที่ที่คุณอยู่นั้นมีแสงแดดไม่เพียงพอ ก็สามารถใช้แสงไฟแทนได้ หากคุณอาศัยในพื้นที่ที่ปกคลุมด้วยน้ำแข็งค้างหรือหิมะ ควรปลูกว่านหางจระเข้ไว้ในอาคารหรือในโรงเพาะชำที่อุ่น ใช้นิ้วจิ้มลงไปในดินเพื่อตรวจดูว่าว่านหางจระเข้ต้องได้รับน้ำแล้วหรือยัง โดยการรดน้ำในแต่ละครั้งควรให้ดินตั้งแต่พื้นผิวลงไป 1-2 นิ้วแห้งสนิท เนื่องจากต้นว่านหางจระเข้มีถิ่นกำเนิดในแถบที่มีอากาศแห้งและร้อน จึงสามารถทนความแห้งแล้งได้ดี อย่างไรก็ตาม ต้นว่านหางจระเข้จะเจริญเติบโตได้ดียิ่งขึ้นหากได้รับน้ำทุกๆ 2-3 วัน รดน้ำต้นว่านหางจระเข้น้อยลงในช่วงฤดูหนาว เนื่องจากต้นว่านหางจระเข้จะระบายน้ำออกมาช้าลง การรดน้ำมากเกินไปจะทำให้รากเน่า ซึ่งอาจเป็นสาเหตุทำให้ต้นว่านหางจระเข้ตายได้ หากต้นว่านหางจระเข้ที่ปลูกในกระถางมีหน่ออ่อนงอกออกมาจากลำต้นมากมาย ให้แบ่งออกมาและนำไปปลูกในกระถางใบใหม่ เพื่อให้มีพื้นที่สำหรับเจริญเติบโตมากขึ้น และป้องกันความเสียหายที่เกิดจากศัตรูพืช  คุณจะต้องนำต้นว่านหางจระเข้ออกมาจากกระถางเพื่อมองหาหน่ออ่อน ใช้กรรไกรหรือมีดที่คมตัดหน่ออ่อนเหล่านี้ออกจากลำต้น ย้ายต้นว่านหางจระเข้ไปปลูกในกระถางใหม่หลังตัดหน่ออ่อนออกมาเรียบร้อยแล้ว และนำหน่ออ่อนแต่ละต้นไปแยกปลูกไว้แต่ละในกระถาง ในใบว่านหางจระเข้เต็มไปด้วยวุ้นที่สามารถนำมาใช้เป็นยาได้ อย่างไรก็ตาม ควรรอจนกระทั่งต้องการใช้จึงค่อยตัดออกมา เมื่อคุณต้องการใช้วุ้นว่านหางจระเข้ ให้ตัดใบออกมาจากต้น และบีบหรือตักวุ้นใสออกมา  หากคุณตัดออกมาเป็นจำนวนมาก คุณอาจต้องตัดใบแบ่งครึ่งตามแนวยาวเพื่อนำวุ้นออกมาให้หมด พยายามตัดใบออกมาให้มากพอเท่าที่ต้องการใช้เท่านั้น และหากมีวุ้นเหลือ คุณสามารถเก็บไว้ในภาชนะสุญญากาศและแช่ไว้ในตู้เย็นได้ประมาณ 1 สัปดาห์ คุณสามารถทาวุ้นว่านหางจระเข้สดบนผิวหนังที่ถูกแดดเผา เพื่อช่วยให้ผิวเย็นลงและรักษาแผลไหม้ ทาวุ้นลงบนผิวหนังที่มีอาการไหม้แดด และทาซ้ำทุกๆ 2-3 ชั่วโมงหรือเมื่อต้องการเพื่อช่วยให้ผิวชุ่มชื้น  ลองแช่วุ้นว่านหางจระเข้ไว้ในตู้เย็นประมาณ 1-2 ชั่วโมงก่อนทาลงบนผิวหนังที่มีอาการไหม้แดด วุ้นที่แช่เย็นจะมีประสิทธิภาพทำให้ผิวเย็นลงได้เป็นอย่างดี แม้ว่าเราจะใช้วุ้นว่านหางจระเข้ในการรักษาอาการไหม้แดดมาเป็นเวลานาน แต่ยังไม่มีการวิจัยทางวิทยาศาสตร์ที่เป็นข้อสรุปใดๆ ที่ยืนยันว่าว่านหางจระเข้มีประสิทธิภาพในการรักษาผิวหนังที่มีอาการไหม้แดด ว่านหางจระเข้มีประสิทธิภาพในการใช้รักษาแผลไหม้เล็กน้อย หรือกระทั่งลดระยะเวลาในการฟื้นฟู ทาวุ้นปริมาณเล็กน้อยลงบนแผลไหม้ และไม่ควรใช้วุ้นว่านหางจระเข้ทาลงบนผิวหนังบริเวณที่มีเลือดออก พุพอง หรือมีอาการบาดเจ็บรุนแรงอื่นๆ ว่านหางจระเข้ถูกพบว่ามีประสิทธิภาพในการรักษารังแคได้ เพียงแค่นำวุ้นปริมาณเล็กน้อยนวดลงบนหนังศีรษะ  หลังล้างผมเรียบร้อยแล้ว ให้นำวุ้นว่านหางจระเข้ปริมาณเล็กน้อยถูไปมาบนมือ (โดยใช้เท่ากับปริมาณแชมพูที่คุณใช้ในการสระผม) จากนั้นใช้ปลายนิ้วนวดวุ้นว่านหางจระเข้ลงไปบนหนังศีรษะและปล่อยให้วุ้นซึมลงไปในเส้นผม ทำซ้ำทุกครั้งหลังการสระผม ว่านหางจระเข้ถูกพบว่ามีประสิทธิภาพในการรักษาไวรัสเฮอร์ปีส์ หรือที่เรียกกันว่าโรคเริม หากเริ่มมีแผลเริมเกิดขึ้น ให้ใช้ปลายนิ้วแตะวุ้นว่านหางจระเข้ปริมาณเล็กน้อยลงบนแผลเริม ทำซ้ำเมื่อต้องการเพื่อปกปิดแผลเริมไว้ด้วยวุ้นว่านหางจระเข้ ว่านหางจระเข้ยังสามารถใช้เพื่อเพิ่มความชุ่มชื้นหรือรักษาผิวแห้ง ลองเปลี่ยนไปใช้วุ้นว่านหางจระเข้สดแทนโลชั่นที่ใช้อยู่ประจำ โดยทาลงบนผิวตามปกติเหมือนกับเมื่อคุณใช้โลชั่น ทาวุ้นว่านหางจระเข้บนผิวทั่วทั้งร่างกายและนวดจนกระทั่งซึมลงไป
หาซื้อต้นว่านหางจระเข้. ใช้ดินที่เหมาะสม. วางต้นว่านหางจระเข้ไว้ในบริเวณที่มีแสงแดด. ตรวจดูดินก่อนรดน้ำ. ย้ายกระถางเมื่อจำเป็น. นำวุ้นว่านหางจระเข้มาใช้เมื่อต้องการ. ทาวุ้นว่านหางจระเข้หลังออกแดด. ทาวุ้นว่านหางจระเข้บนแผลไหม้เล็กน้อย. นวดวุ้นว่านหางจระเข้ลงบนหนังศีรษะเพื่อหลีกเลี่ยงการเกิดรังแค. ทาวุ้นว่านหางจระเข้บนแผลเริม. ทาวุ้นว่านหางจระเข้บนผิวที่แห้ง.
https://www.wikihow.com/Grow-and-Use-Aloe-Vera-for-Medicinal-Purposes https://www.wikihow.com/Grow-and-Use-Aloe-Vera-for-Medicinal-Purposes
Growing Aloe Vera Using Aloe Vera Gel